স্বাধীনতা ছাব্বিশ মার্চ আমাদের গৌরবময় অধ্যায় | অনাবিল সংবাদ
সোমবার, জুন ২৬, ২০১৭
অনাবিল সংবাদ
সত্যকে নিন সহজে
প্রচ্ছদ
জাতীয়
রাজনীতি
অর্থনীতি
সারাবাংলা
ঢাকা বিভাগ
চট্টগ্রাম বিভাগ
খুলনা বিভাগ
সিলেট বিভাগ
রাজশাহী বিভাগ
বরিশাল বিভাগ
রংপুর বিভাগ
ময়মনসিং বিভাগ
আন্তর্জাতিক
চলনবিলের সংবাদ
অন্যান্য
অনাবিল সাহিত্য
মুক্ত চিন্তা
ফিচার
তথ্যপ্রযুক্তি
বিনোদন
স্বাস্থ্য ও শিক্ষা
খেলা
স্বাধীনতা ছাব্বিশ মার্চ আমাদের গৌরবময় অধ্যায়
প্রকাশকাল- ১৭:৫৮,মার্চ ২৫, ২০১৭,মুক্ত চিন্তা বিভাগে
আশুতোষ সাহা
ছাব্বিশ মার্চ তারিখটি যেন বাঙালির প্রাণের অবিরাম স্পন্দন। কোন অলক্ষ্য ইঙ্গিত ব্যতিত এ স্পন্দন স্তদ্ধ হবার নয়। অবমুক্ত পাখি যেমন অনন্তের পথে ধাবিত হয়, আমরা বাঙালি জাতিও একাত্তরের ছাব্বিশ মার্চ মানসিক অবমুক্ততায় অনন্তের পথে পা বাড়িয়েছিলাম। বৃটিশদের দ্বারা দুইশত বছর, পাকিস্তানিদের দ্বারা চব্বিশ বছর যে পা শৃংখলিত ছিল। এ অবস্থায়ই উনিশ‘শ একাত্তরের পঁচিশ মার্চ মধ্য রাতে পাকিস্তানি হানাদার বাহিনী ঘুমন্ত, নিরীহ, হাজার হাজার সাধারণ মানুষকে নির্মম, নিষ্ঠুরতায় যে ভাবে হত্যা করেছিল, তা কোন দিন ভাষায় বর্ণনা করা সম্ভব হবে না। পবিত্র ধর্মীয় বিধানেও কোন ঘুমন্ত, আহারে নিরত মানুষকে আকস্মিক ভাবে আক্রমন করা, তার সঙ্গে নিষ্ঠুর আচরণ করা সম্পূর্ণ নিষিদ্ধ। কিন্তু দস্যু তস্কর পাকিস্তানি হানাদার বাহিনী এ কাজটিই করেছিল নির্দিধায়। তাই এর ফল স্বরূপ কত স্বল্প সময়ের মধ্যে তাদের শোচনীয় পরাজয় ঘটে। এতো নির্লজ্জ পরাজয় আরো ঘটেছে কি-না কে জানে? এতো বিশাল অপরাধের প্রায়শ্চিত্তের ঘোর এখনো কাটেনি পাকিস্তানের। সমস্ত বিশ্বে সন্ত্রাসী দেশের তালিকায় তাদের নাম। আর আমরা তাদের এ অপকীর্তিকে বিশ্ব নিন্দিত করার জন্য পঁচিশ মার্চকে আন্তর্জাতিক গণহত্যা দিবস করার প্রচেষ্টায় রয়েছি। এ প্রচেষ্টার ফল ফলতেও পারে। দেখা যাক ভবিষ্যত কী বলে? ইতিহাস বড় বাস্তব। একে ঢেকে রাখা যায় না। যারা ঢাকতে চেষ্টা করে, ওরা কোন না কোন প্রকারে নির্বোাধ। আর এক অবোধ লেখকের আবির্ভাব ঘটেছে পাকিস্তানে। আমাদের একাত্তরের যথাযর্থ ইতিহাস বিকৃত করে, তিনি একটি বই লিখে পাঠিয়ে দিয়েছেন বাংলাদেশে। তার এহেন আচরণই সাক্ষ্য দেয়, তিনি যে শঠ। নতুবা কেন এতো উৎসাহ উদ্দীপনা। যেখানে সমস্ত বিশ্ব প্রত্যক্ষ করেছে এ নারকীয় হত্যা, লুণ্ঠন, ধর্ষন ক্রিয়াকে। সে নির্মম, নিষ্ঠুর আচরণে ক্ষুব্দ হয়েই পার্শ্ববর্তী রাষ্ট্র ভারত এগিয়ে ,এসেছিল প্রতিবেশির প্রতি কর্তব্য পালনে। যে কর্তব্য তারা শত ভাগ পালন করে সফলও হয়েছিলেন। মানুষ শুধু আপনার কথা ভাবতে ভাবতে নীচু স্তরে নেমে যায়। অপরের কল্যাণ করাই যে বড় ধর্ম। এ স্বধর্মই পালন করেছিল মহাত্মা ভারত সরকার। এতো বড় জলজ্যান্ত ঘটনাকে এখনো আড়াল, বিকৃত করার কুপ্রচেষ্টা অব্যাহত রেখেছে পাকিস্তানিরা। যার যা স্বভাব মরলে না যায়। পঁচিশ মার্চের মধ্যরাতে রাজার বাগ পুলিশ লাইন, ইপিআর হেড কোয়ার্টারে যে নৃশংস হত্যাকান্ড সংগঠিত করেছিল তা কি আমরা কোন দিন ভুলতে পারবো? প্রতিবেশির মহা বিপদে ভারত সরকার যে সহমর্মিতার হাত বাড়িয়ে দিয়েছিল, তাও কি বাঙালি জাতি কোন দিন ভুলতে পারবে ?
যা হোক, একাত্তরের ৭ মার্চ রেসকোর্স ময়দানে বঙ্গবন্ধুর যে ঐতিহাসিক ভাষণ, এ ভাষণের যে গুরুত্ব এবং জনতার বিশালতর উপস্থিতি, তা পৃথিবীর অন্য কোথাও হয়েছে কি-না সন্দেহ। বঙ্গবন্ধুর মুখে উচ্চারিত মুক্তির সংগ্রাম, স্বাধীনতার সংগ্রাম, এ কথাগুলোকে কী ভিন্ন তথ্য দিয়ে বিকৃত করা যাবে ? মার্ক টুয়েন বিখ্যাত সাংবাদিক আমাদের এ দেশের মুক্তি সংগ্রামের যিনি প্রত্যক্ষ সাক্ষী, তাঁর বিবরণটি কী মুছে ফেলা যাবে ? অথচ কিছু কুচক্রী জগধিকৃত ঘটনাকে বিকৃত করতে এখনো তৎপর। ইতিহাস সাক্ষ্য দেয় পরিশেষে ওরা ধীকৃতই হয়। একাত্তর এসেছিল অভিশাপ হয়ে আশির্বাদ যে হয়নি তা নয়। নয়তোবা আজো এদের বিষাক্ত ছোবল অনবরত খেতে হতো আমাদেরকে। যিনি একটি জাতিকে পরাধীনতার শৃংখল হতে মুক্ত করার জন্য আজীবন সংগ্রাম করেছিলেন, জেল, জুলুম, ফাঁসির মঞ্চ থেকে ফেরৎ এসেছিলেন তিনি নাকি ষড়যন্ত্রকারী, রাষ্ট্রদ্রোহী এ অপবাদও বঙ্গবন্ধুকে পেতে হয়েছে। এর চেয়ে হাস্যকর আরো কিছু আছে? আরো হাস্যকর একটি দেশের সংসদে এখনো পর্যন্ত একাত্তরের পরাজয়ের গ্লানির প্রতিক্রিয়া ব্যক্ত হয়। এতে কি দু‘চার জনও শুভ বুদ্ধির ব্যক্তি থাকে না ?
অশুভ বুদ্ধির লোক আমাদের দেশেও অনেক আছে। যারা এখনো শহীদদের সংখ্যা নিয়ে, স্বাধীনতার ঘোষণা নিয়ে ধ্রম্রজাল সৃষ্টির পাঁয়তারায় ঘাপটি মেরে রয়েছে। তারা সুযোগ পেলে মুক্তিযুদ্ধের, মুক্ত বুদ্ধির লোকদেরকে জব্দ করে ছাড়বে। কারণ তাদের ভেতর বঙ্গ দর্শনের নান্দনিক মাধুর্য, অপার সৌন্দর্য্যরে রেখাপাত অনুপ্রবেশ করিনি কোনদিন। লাল সবুজ পতাকার দার্শনিক মাহাত্ম ওদের কঠিন হৃদয়ে স্থান পায়নি। পতাকার বৃত্তের লাল রং, যা শৌযর্, বীর্য, তেজস্বীতার, আয়তকার সবুজ রং চির যৌবন, চির সজীব তার প্রতীক তা কি এদের হৃদয়ে অনুভূতি জাগায়? ওরা মানসিক ভাবে মগ্ন দেশ বিরোধিতায়। স্বাধীনতার ঘোষনা নিয়েও কত অপরাজনীতি। আমরা সেই ছোট কালেই শুনেছি, ”আমি মেজর জিয়া আমাদের বিখ্যাত নেতা বঙ্গবন্ধুর পক্ষে স্বাধীনতার ঘোষনা পত্র পাঠ করছি।” যা ইংরেজির অনুবাদ। বিষয়টি দিবালোকে মতো স্পষ্ট। যা হোক এমন আকাশ ছোঁয়া ব্যক্তিত্ব বঙ্গবন্ধু শেখ মুজিবুর রহমানের মত ত্যাগী নেতার জন্ম না হলে, আমাদের পরাধীনতার শৃংখল আরো কত দিন পড়তে হতো কে জানে ? আমি তখন ছোট ছিলাম, তবে দেশের চরম এবং ভয়াবহ দুর্দশার চিত্র অনেকটা দেখেছি এবং বুঝারও কিছুটা সক্ষমতা ছিল। দেখেছি মানুষকে এদেশ হতে বাড়ি-ঘর, সহায়ত-সম্পদ ফেলে ভারতের মেঘালায় সীমান্তে আশ্রয় নিতে। আর এ দিকে বঙ্গবন্ধু পাকিস্তানের কারাগারে। যে কোন সময় জীবনের পরিসমাপ্তি। এতো ওলট পালটের পরও জাতীয় চার নেতা সৈয়দ নজরুল ইসলাম, তাজ উদ্দিন আহমেদ, এম.মনসুর আলী, কামরুজ্জামান প্রমুখের অস্থায়ী সরকার পরিচালনার কর্মযজ্ঞ। শেষ পর্যন্ত সফলতায় উত্তীর্ণ। কিন্তু দুঃখের পরিহাস নব্য স্বাধীনতা দেশে তাঁদেরকে কারাগারের ভেতরে নৃংশস ভাবে হত্যা করে দুর্বত্তের দল। এদের মনোবৃত্তি হানাদার বাহিনীর চেয়েও জঘন্য ছিল। এতে সন্দেহ নেই। পক্ষান্তরে পার্শ্ববর্তী একটি দেশের মহাসংকটে নির্বিচারে গণ হত্যার প্রতিক্রিয়ার প্রতিবাদে, নিজ দেশের সন্তানদেরকে পাঠিয়েছেন মহা সমরে। এক কোটি বাঙালিকে নয় মাস ভাত কাপড় দিয়ে, মুক্তিযোদ্ধাদের প্রশিক্ষণ প্রদান করে, অস্ত্র দান করে যে মানবিক হৃদ্যতা দেখিয়েছে তা নজির বিহীন ঘটনা।
মূলত মার্চ মাসটা ছিল উত্তাল। এ মাসেই বাঙালি জাতি তার মানসিক শক্তিকে উত্তুঙ্গ অবস্থায় উন্নীত করেছিল যুদ্ধের মাধ্যমে বিজয় পতাকা ছিনিয়ে আনতে। সকালে ঘুম থেকে ওঠে পূর্বের রক্তিম সূর্যোদয়, সবুজ চাদরে আবৃত বঙ্গ মাতার পঞ্চান্ন হাজার বর্গ মাইল বক্ষ, পাখির কুজনের আওয়াজ দেখতে বা শুনতে পেতাম না এ ছাব্বিশ না এলে। ১ মার্চ যখন ইয়াহিয়া খান পার্লামেন্টের অধিবেশন অনির্দিষ্ট কালের জন্য বন্ধ ঘোষনা করেন, তখন ২ মার্চ ঢাকা বিশ্ববিদ্যালয়ের বটতলায় স্বাধীন বাংলাদেশের পতাকা উত্তোলন করা হয় এবং পরবর্তী দিবসে পল্টনের জন সভায় স্বাধীনতার ইশ্তেহার পাঠের পর সাত মার্চের ঐতিহাসের ভাষণের পটভূমি রচিত হয়। এরপর থেকে একটি সশস্র সংগ্রামের সকল আঙ্গিকের সমন্বয়ে পূর্ণাঙ্গ একটি কাঠামো তৈরি হয়। যে কাঠামোর মূল স্তম্ভ ছিল একটি অস্থায়ী সরকার। তার মাধ্যমে আমাদের মুক্তিযুদ্ধ পরিচালিত হয়। এমন গঠন মূলক পরিকাঠামো তৈরি করে একটি দেশকে স্বাধীন করার দৃষ্টান্ত জগতে আর নেই। বঙ্গবন্ধু শেখ মজিবর রহমানের এমন রাজনৈতিক সুদক্ষতা বিশ্বে বিরল। হাজার বছরের শ্রেষ্ঠ বাঙালি হওয়া তাঁর পক্ষেই সম্ভব হয়েছিল। তিনি হুঁট করে স্বাধীনতা ঘোষণা করেননি বা যুদ্ধে জড়িয়ে পড়েননি। ক্রমাগত শক্তি সঞ্চয়ের মাধ্যমে এ দেশ স্বাধীন করেন। যা তাঁর রাজনৈতিক প্রজ্ঞা বা দূরদর্শিতার অমোঘ দৃষ্টান্ত। আমরা আজ মুখ ভরে বলতে পারি আমরা স্বাধীন জাতি। বুক ফুলিয়ে চলতে পারি যেথায় ইচ্ছা সেথায়। স্বাধীনতার অপার আনন্দ মানুষকে পরম পুলকিত করে। চিত্তকে করে প্রসারিত। ছাব্বিশ মার্চ আমাদের জাতীয় জীবনের যে কত বড় গৌরবময় অধ্যায় এবং সোনালি স্বপ্নের ইঙ্গিত তা বলে শেষ করা যাবে না। আমাদের চির মুক্তির অগ্রণী এ মাস। মহান স্বাধীনতা দিবসের শুভ লগ্নে কৃতজ্ঞতা জানাই তাদের প্রতি, যাদের রয়েছে এ সোনালি সূর্যোদয়ে অক্লান্ত পরিশ্রম, অকাতরে জীবনদান, নির্ভীক চিত্তে সহায়তাদান।
← লালপুরে গণহত্যা দিবস পালিত
নালিতাবাড়ীতে কলেজ ছাত্র ফায়সাল হত্যাকারীদের ফাঁসির দাবীতে মানববন্ধন →
সাম্প্রতিক সংবাদ
ঈশ্বরদীর অপহরণকৃত ৩ পথ শিশু উদ্ধার অপহরণকারী ৫ জন গ্রেফতার
ঈদে বেড়াতে গিয়ে সড়ক দুর্ঘটনায় ভাঙ্গুড়ায় মোটরসাইকেল আরোহীসহ আহত ৩
মাগুরায় ঈদের নামাজ পড়লেন সাকিব আল হাসান
সবাইকে মিলেমিশে সুখী, সমৃদ্ধ ও উন্নত বাংলাদেশ গড়ার আহ্বান: ঈশ্বরদী ঈদগাহ মাঠে ভূমি মন্ত্রী
গণভবনে ঈদ শুভেচ্ছা বিনিময় করছেন প্রধানমন্ত্রী
শোলাকিয়া ঈদের জামাত অনুষ্ঠিত
বন্ধুত্ব নাকি বেশিকিছু!
আজ পবিত্র ঈদুল ফিতর
রাঙামাটি শহরে দীর্ঘদিন ধরে চলছে জমজমাট জুয়া খেলার আসর
‘ইসলাম সন্ত্রাস ও জঙ্গিবাদ সমর্থন করে না’
‌‘ঈদ শান্তি, সহমর্মিতা ও ভ্রাতৃত্ববোধের অনুপম শিক্ষা দেয়’
কাল সোমবার ঈদ , শাওয়াল মাসের চাঁদ দেখা গেছে
পাবনা-৩ এলাকার সর্বস্তরের জনসাধারন কে ইঞ্জি: আলিমের ঈদের শুভেচ্ছা
পাবনা-৩ এলাকাবাসীকে ঈদের শুভেচ্ছা-আলী আশরাফুল কবির
ধুনটে সেচ্ছাসেবী সংগঠনের উদ্দ্যোগে ঈদ সামগ্রী বিতরণ
রাজশাহী ও চলনবিলের সংবাদ
ঈশ্বরদীর অপহরণকৃত ৩ পথ শিশু উদ্ধার অপহরণকারী ৫ জন গ্রেফতার
ঈদে বেড়াতে গিয়ে সড়ক দুর্ঘটনায় ভাঙ্গুড়ায় মোটরসাইকেল আরোহীসহ আহত ৩
সবাইকে মিলেমিশে সুখী, সমৃদ্ধ ও উন্নত বাংলাদেশ গড়ার আহ্বান: ঈশ্বরদী ঈদগাহ মাঠে ভূমি মন্ত্রী
ধুনটে সেচ্ছাসেবী সংগঠনের উদ্দ্যোগে ঈদ সামগ্রী বিতরণ
শেষ সময়ে রাজশাহীতে আতর টুপির দোকানে ক্রেতাদের ভিড়
রাজশাহীতে কঠোর নিরাপত্তায় ঈদের প্রস্তুতি সম্পন্ন
আজ চাটমোহরের হান্ডিয়ালে রথযাত্র উদযাপিত হবে
মায়ের মতো ভালোবাসা দিয়ে প্রধানমন্ত্রী শেখ হাসিনা দেশের মানুষের সেবা করছেন: ঈশ্বরদীতে ভূমিমন্ত্রী
হৃদয়ে ভাঙ্গুড়ার প্রশংসনীয় উদ্যোগ
ভাঙ্গুড়া হাজী জামাল উদ্দিন কলেজের চার তলা ভবনের ভিত্তি প্রস্থর স্থাপন
পত্নীতলাই NHS’14 বন্ধু গ্রুপের ইফতার ও দোয়া মাহফিল অনুষ্ঠিত
গাবতলী সদর ইউনিয়নে ঈদুল ফিতর উপলক্ষে গম বিতরণ
গাবতলী পাইলট হাইস্কুলের ২০০৩ সালের এসএসসি ব্যাচের ইফতার
বগুড়ায় স্টুডেন্টস্ এ্যাসোসিয়েশন এর উদ্দ্যেগে সুবিধাবঞ্চিত শিশুদের মাঝে ঈদবস্ত্র বিতরন
বগুড়ায় এনসিটিএফ এর উদ্দ্যেগে পথশিশুদের মাঝে ঈদ সামগ্রী বিতরন

Top
প্রকাশক ও সম্পাদক                                                 প্রধান সম্পাদক                                                            সম্পাদকমন্ডলী
সরকার রুহুল আমীন                                                শাকিল ইফতেখার                                                       সহযোগী সম্পাদক: ইকবাল কবির রনজু
মোবাইল- ০১৭১১১১১৭৩৬                                                                                                                              নির্বাহী সম্পাদক: মোহাম্মদ জাহাঙ্গীর আলম
ইমেইল- rafishafin09@gmail.com
অনাবিল সংবাদ যোগাযোগ- হট লাইন : ০১৭১১১১১৭৩৬, ০১৭৩৩১০৯৪০৫, ০১৭৩০১৮৫৬১০, ০১৯১১২৪৬৪৭৭, ইমেইল: onabilnews@gmail.com,
প্রধান কার্যালয় : বালুচর মাঠ সংলগ্ন, চাটমোহর, পাবনা | ঢাকা অফিস : ১৬২ আরামবাগ (স্যাপিড প্রিন্টার্স, রয়েল একাডেমির গলি) মতিঝিল, ঢাকা-১০০০